CELEX: 32016R0666
Language: lv
Date: 2016-04-26 00:00:00
Title: Komisijas Īstenošanas regula (ES) 2016/666 (2016. gada 26. aprīlis) par atsevišķu preču klasifikāciju kombinētajā nomenklatūrā

29.4.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 115/25
               
            KOMISIJAS ĪSTENOŠANAS REGULA (ES) 2016/666
      (2016. gada 26. aprīlis)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
      tā kā:
      
                  (1)
               
               
                  Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 26. aprīlī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektors
            
            Stephen QUEST
         
      
      
         (1)  OV L 256, 7.9.1987., 1. lpp.
      
      
         (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Statiskais pārveidotājs plastmasas korpusā (t. s. “maiņstrāvas/līdzstrāvas adapteris”), kas paredzēts maiņstrāvas (AC) (100–240 V) pārveidošanai līdzstrāvā (DC) (12 V, 1,5 A).
                     Korpuss ir aprīkots ar kontaktdakšu, lai to pievienotu maiņstrāvai, un 1,5 m garu elektrības kabeli, kurš aprīkots ar līdzstrāvas savienotāju, kas ļauj maiņstrāvas/līdzstrāvas adapteri pieslēgt dažādām ierīcēm.
                     Maiņstrāvas/līdzstrāvas adapteris ir uzrādīts kā strāvas padeves ierīce televizora pierīcei (STB). To var arī izmantot, lai piegādātu strāvu dažādām citām ierīcēm, piemēram, sakaru iekārtām, datu automātiskās apstrādes iekārtām, audio/video ierakstīšanas vai atskaņošanas aparatūrai, mājsaimniecības ierīcēm un radionavigācijas aparatūrai.
                     Skatīt attēlu (*).
                  
                  
                     8504 40 82 
                  
                  
                     Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8504 , 8504 40  un 8504 40 82  formulējumu.
                     Klasifikācija ar KN kodu 8504 40 30  pie tāda veida statiskajiem pārveidotājiem, ko izmanto sakaru iekārtās, datu automātiskās apstrādes iekārtās un to blokos, ir izslēgta, jo maiņstrāvas/līdzstrāvas adapteris ir paredzēts, lai piegādātu strāvu dažādām elektriskām ierīcēm.
                     Tāpēc maiņstrāvas/līdzstrāvas adapteris ir klasificējams ar KN kodu 8504 40 82  kā taisngriezis.
                  
               
            (*)  Attēls pievienots tikai informācijai.